טנריפה

טֶנֶרִיפֶה (בספרדית: Tenerife; בעברית מקובל גם השם טנריף) הוא אי ספרדי והאי הגדול (2,034 קמ"ר) והמאוכלס (כ-904,000 תושבים) ביותר בארכיפלג האיים הקנריים באוקיינוס האטלנטי, המצויים דרומית לספרד היבשתית, אל מול חופה הדרום-מערבי של מרוקו. זהו האי התיירותי ביותר עם יותר מ -5 מיליון מבקרים מדי שנה והוא הכלכלה העיקרית של הארכיפלג, המוביל את התמ"ג (תוצר מקומי גולמי). תושביו המקוריים של טנריפה, כמו של שאר האיים הקנריים, היו הגואנצ'ים. הם עסקו בדיג, בלקט, בחקלאות ובגידול צאן. האי נשלט על ידי ספרד מאז שנכבש על ידה במהלך המאה ה-15. כיבוש טנריפה ושאר האיים הקנריים התאפיין בשעבוד האוכלוסייה המקומית, בהשלטת הנצרות, בהרס התרבות של בני המקום ובהעברת אוכלוסייה ספרדית לשטחי האיים. האקלים בטנריפה נוח במשך כל השנה. התיירות היא הענף הכלכלי העיקרי ואחריו החקלאות. צידו הצפוני של האי מתאפיין בצמחייה רבה ובצבע ירוק, ואילו בדרום החופים הם צחיחים ושופעי שמש. בהר ישנה תופעה מיוחדת בה העיבוי של העננים נעשה ישירות אל הצמחייה וממנה למי התהום. התופעה הזו, בה מגיעים המשקעים ישירות לצמחייה ולקרקע, נקראת בפי בני המקום "גשם אופקי" והיא אחראית למרבית מי התהום בטנריפה. ניצול המים מאפשר יצוא מטנריפה לאיים השכנים. הערים הגדולות באי: סנטה קרוס דה טנריפה היא בירת האי, ומקומה בחלק הצפוני מזרחי. סן קריסטובל דה לה לגונה, אתר מורשת עולמית של אונסק"ו. פוארטו דה לה קרוס, או בקיצור פוארטו, בחלק הצפוני מערבי. לאס אמריקאס, בחלק הדרומי. קאנדלאריה, המקום המרכזי של העלייה לרגל הקתולית בארכיפלג. בין האטרקציות התיירותיות באי: הפארק הלאומי טיידה – אתר מורשת עולמית במרכז האי. הר הגעש טיידה הוא ההר הגבוה ביותר בספרד והר הגעש השלישי בגובהו בכדור הארץ (אם מודדים את הגובה החל מקרקעית האוקיינוס). זהו פארק געשי המתאפיין בנוף געשי מיוחד, עם סלעי בזלת שחורים וצבעוניים המזדקרים מתחתית לוע הר הגעש שגובהו הוא 3,718 מטר. הפארק האתנולוגי של הפירמידות של גוימאר שבחופו המזרחי של האי. הפארק הכפרי אנאגה שבמסיב אנאגה (מאסיסו דה אנאגה; Macizo de Anaga), רכס הרים בצפון מזרח האי טנריפה, שעליו הכריז אונסק"ו כשמורה ביוספרית ביוני 2015. האודיטוריום של טנריפה. פארק המים : סיאם פארק (Siam Park) אחד מפארקי המים הגדולים באירופה. איקוד דה לוס וינוס: מערת הרוח, צינור הלבה הגדול ביותר באירופה, דרקון אלף השנים הגדול והעתיק ביותר בין בני סוגו. באי שני נמלי תעופה בינלאומיים: לוס רודאוס (Los Rodeos) או טנריפה צפון (Tenerife Norte), וריינה סופייה (Reina Sofia) או טנריפה דרום (Tenerife Sur). האסון האווירי שהתרחש בשדה התעופה לוס רודאוס ב-27 במרץ 1977 גבה 583 קורבנות וכונה "אסון המטוסים בטנריפה". בהתנגשות היו מעורבים מטוס של חברת פאן אמריקן שנסע על המסלול ומטוס של חברת KLM שניסה להמריא. רוב אוכלוסיית המקום קתולית, אך יש קהילות גדולות של מוסלמים, יהודים והינדים. בכל שנה בחודש אוגוסט מתרחשת עלייה לרגל לבזיליקה של קאנדלאריה, שמוקדשת לבתולה המבורכת של קאנדלאריה (שהיא הקדושה המגינה של האיים הקנריים). בטנריפה חיו שני קדושים קתולים: הקדוש פדרו דה סן חוסה בטאנקור וז'וזה דה אנשייטה, שני מיסיונרים. גם המיסטיקנית מריה דה לאון נערצת ביותר בארכיפלג. פברואר: קרנבל סנטה קרוס דה טנריפה. 2 בפברואר ו -15 באוגוסט: חג הבתולה של קאנדלאריה. 14 בספטמבר: חג של ישו דה לה לגונה. קורפוס כריסטי: 60 יום אחרי יום ראשון של חג הפסחא. השבוע הקדוש: 40 יום לאחר התענית. לאס אמריקאס עיר המלונות בדרום טנריפה, מבט מן ההר שמעל העיר קאראצ'יקו הבירה העתיקה שנחרבה בהתפרצות געשית ונבנתה מחדש על הריסותיה הבזיליקה של קאנדלאריה, מבט מבחוץ הבזיליקה של קאנדלאריה, מבט מבפנים דרקון אלף השנים, איקוד דה לוס וינוס שיחזור של בני הגואנצ'וס, איקוד דה לוס וינוס פסל ליד החוף בפוארטו דה לה קרוס דולפין שוחה באוקיינוס האטלנטי סמוך לחוף הדרומי של טנריפה לטאה קטנה בטנריפה המקומיים קוראים לה בבדיחות הדעת הקרוקודיל של טנריפה הקתדרלה של סן קריסטובל דה לה לגונה טורבינות רוח ליצור חשמל בחוף הדרום מזרחי של טנריפה נוף בגן הלאומי טיידה בטנריפה נוף בגן הלאומי טיידה בטנריפה מרבדי חמציצים נטויים ב-Chinamada האודיטוריום של טנריפה קסטיו דה סן אנדרס The Rough Guides' Tenerife Directions 1, 192 pages, Rough Guides; Bk&Mini CD edition, 2004. ISBN 1843533235 Lonely Planet Canary Islands 280 pages, Lonely Planet Publications; 3rd edition, 2004. ISBN 174059374X אתר האינטרנט הרשמי של טנריפה אבי ארבל, טנריף, אי הקיץ הנצחי, אתר למטייל אריה דהן, ‏טנריף – קרנבל לא רק בברזיל, "טבע הדברים" (כפי שנשמר בארכיון האינטרנט) טנריף (אורכב 25.05.2019 בארכיון Wayback Machine), באתר "מגלים" שירי הדר, MUST: המקומות שחובה לראות בטנריף, באתר ynet, 22 בפברואר 2018 נעם סלע, ‏טנריף – אי קנרי יפה ומטריף, באתר GoTravel עמית ידגר‏, האי הספרדי שהולך להיות להיט עבור ישראלים באביב הזה, באתר וואלה, 25 במרץ 2019 נורית פרח, ‏אי של הפתעות: טנריף הוא לא רק יעד של בטן-גב, באתר גלובס, 25 במאי 2019 טנריפה, באתר אנציקלופדיה בריטניקה (באנגלית) עמית ידגר, כל המידע שצריך לפני חופשה בטנריף במקום אחד, נובמבר 2023. עמית ידגר, איך לא הכרנו את היעד המושלם הזה למשפחות?, באתר מאקו, ספטמבר 2022. עמית ידגר, טנריף: המדריך המלא לחופשת קיץ מושלמת גם בחורף, באתר מאקו, ינואר 2022. תעתיק זהו שמו של האי כפי שתושביו קוראים לו. טנריף, המקובל יותר בעברית, הוא תעתיק מאנגלית Macromagnitudes de Canarias por Islas (2015) Cueva del Viento, página web oficial